**Eger Megyei Jogú Város Önkormányzata Közgyűlésének ……………………… önkormányzati rendelet TERVEZETE**

**a polgárok személyi adatainak és lakcímének nyilvántartásából történő adatszolgáltatásról**

Eger Megyei Jogú Város Önkormányzatának Közgyűlése a polgárok személyi adatainak

és lakcímének nyilvántartásáról szóló 1992. évi LXVI. 33. § (2) bekezdésében foglalt felhatalmazás alapján, a polgárok személyi adatainak és lakcímének nyilvántartásáról szóló 1992. évi LXVI. törvény 21. § a) pontjában meghatározott feladatkörében eljárva a következőket rendeli el:

**1. Általános és értelmező rendelkezések**

**1. §**

A rendelet hatálya kiterjed Eger Megyei Jogú Város Önkormányzatának Közgyűlésére, a polgármesterre, az alpolgármesterre, a jegyzőre, az aljegyzőre a Polgármesteri Hivatal köztisztviselőire, valamint a Hivatal Munka Törvénykönyvének hatálya alá eső munkavállalói ügyintézőire (továbbiakban: jogosultak).

**2. A rendelet célja**

**2. §**

(1) A jegyző – a munkaköre szerint a személyiadat és lakcímnyilvántartáshoz hozzáféréssel rendelkező köztisztviselő útján - az általa vezetett helyi nyilvántartásból *a polgárok személyi adatainak és lakcímének nyilvántartásáról szóló 1992. évi LXVI. törvény* 17. § (2) bekezdés b) pontjában meghatározott adatokat szolgáltathatja a jogosultak részére feladataik ellátásához - külön kérelem nélkül - az alábbi ügyekben:

a) adóügyi igazgatás;

b) pénzügyi igazgatás és gazdálkodás;

c) helyi közbiztonsággal kapcsolatos önkormányzati feladatok;

d) személyzeti-, munkaügyi-, humánpolitikai feladatok;

e) mezőőri feladatok;

f) környezetvédelmi feladatok;

g) állatvédelemmel kapcsolatos feladatok;

h) településkép védelmi és építésügyi hatósági feladatok;

j) kegyeleti ügyfélszolgálati feladatok

k) közterület-használati hatósági ügyek

(2) Az 1.§ szerinti jogosultak kizárólag a feladataik teljesítéséhez, egyedi hatósági ügyeik intézéséhez, valamint hatósági nyilvántartás vezetéséhez igényelhetnek közvetlenül adatot.

(3) Az (1) bekezdésben felsorolt ügykörökben a jogosult a nyilvántartáshoz meghatározott jelszó és egyedi azonosító használatával férhet hozzá, vagy a nyilvántartás vezetésére hozzáféréssel rendelkező köztisztviselőtől kérhet adatot. A nyilvántartáshoz való jogosultság biztosításáról a jegyző személyenként dönt. Az nyilvántartáshoz generált egyedi azonosító meghatározza egyben a jogosult jogosítványait és az általa igénybe vehető adatok körét.

(4) A jelszó és az egyedi azonosító jel jogosulatlan harmadik személy birtokába kerülése esetén az érintettnek okozott kárért a jogosult munkajogi felelősségre vonható.

(5) Az adatvédelem szabályait a Hivatal Adatvédelmi és Adatbiztonsági Szabályzata, valamint adatvédelmi belső eljárásrendje tartalmazza.

(6) Az e rendelet alapján teljesített adatszolgáltatást is fel kell tüntetni a Nytv. 31. §-a szerint vezetett adatszolgáltatási nyilvántartásban.

**3. Záró rendelkezések**

**3. §** Ez a rendelet kihirdetését követő napon lép hatályba.

|  |  |
| --- | --- |
| **Mirkóczki Ádám** polgármester | **Dr. Bánhidy Péter** jegyző |